Medicare пружа више

Medicare је аустралијски систем здравствене заштите који свим грађанима Аустралије пружа приступ великом броју здравствених услуга по приступачној цени или бесплатно.

Од прегледа код лекара опште праксе до болничког збрињавања, Medicare свима омогућује приступ потребној медицинској помоћи када им она затреба.

# Шта Medicare значи за вас?

Medicare се ојачава како би се грађанима Аустралије омогућио бољи приступ приступачној здравственој заштити, ургентном збрињавању и услугама у области менталног здравља.

# Medicare значи да можете приступити:

* бесплатним или приступачним услугама лекара и других здравствених радника
* бесплатним или приступачним услугама у области менталног здравља
* бесплатном ургентном збрињавању без заказивања преко мреже Medicare клиника за ургентно збрињавање (Medicare Urgent Care Clinics) која се проширује
* неким основним стоматолошким услугама за децу која имају право на те услуге, које се делимично или у потпуности плаћају из Плана дечијих стоматолошких бенефиција (Child Dental Benefits Schedule).

Постоје и многе друге Medicare бенефиције о којима можете да се информишете на веб-сајту Services Australia (https://www.servicesaustralia.gov.au).

# Како најбоље можете да искористите Medicare?

## Ево како можете најбоље да искористите Medicare:

## Региструјте се за Medicare:

* региструјте се онлајн преко [myGov](https://my.gov.au/) (https://my.gov.au/)
* попуните образац за регистрацију за Medicare(https://www.servicesaustralia.gov.au/ms004) и предајте га заједно са пропратним документима поштом или имејлом, или
* посетите један од услужних центара Services Australia (https://findus.servicesaustralia.gov.au/).

## Приступите здравственој заштити када и где вам затреба

* Термини код лекара опште праксе (GP), специјалиста и за теле-здравствене консултације: проверите да ли пружалац услуга врши директно наплаћивање од Medicare-a, тзв. bulk billing. Ако не, мораћете да платите цену услуге, а затим да поднесете захтев за повраћај једног дела трошкова од Medicare-а. Такође треба да питате да ли ваш лекар опште праксе или специјалиста нуди телефонске или видеоконференцијске консултације ако имате право на њих.
* Посетите Medicare клинике за ургентно збрињавање: приступите бесплатном збрињавању без заказивања за ургентне повреде и болести које вам не угрожавају живот.

## Приступите помоћи за повећање благостања:

* Посетите Medicare центар за ментално здравље: ти центри пружају бесплатну помоћ у области менталног здравља и благостања без заказивања, широм Аустралије.

## Приступите дечијим стоматолошким услугама:

* Деца која имају право на ове услуге могу да приступе Плану дечијих стоматолошких бенефиција преко кога се делимично или у потпуности плаћају основне стоматолошке услуге за децу.

# О Medicare бенефицијама

Бенефиције које добијате од Medicare-а су засноване на ценовнику здравствених услуга који одређује Аустралијска влада, под називом План медицинских бенефиција (Medical Benefits Schedule - MBS). Међутим, здравствени радници могу да наплаћују више од одређених MBS износа.

Medicare бенефиција је износ који вам Medicare враћа када поднесете захтев за повраћај трошкова здравствене услуге.

То најбрже можете да обавите ако захтев за Medicare бенефицију поднесете у ординацији лекара, одмах након плаћања.

* Ако лекар наплаћује директно od Medicare-a тзв. bulk billing, то значи да Medicare плаћа цену услуге коју сте примили и ви ништа не треба да платите.
* Ако ваш лекар не нуди ту врсту наплате - bulk billing, и поред тога можете да поднесете Medicare захтев након што платите пуну цену услуга. Ако здравствени радник наплаћује више од онога што Medicare покрива, ви плаћате разлику из свог џепа.

# Кo може да има приступ Medicare-у?

# Право на Medicare имате ако живите у Аустралији и ако:

* сте држављанин Аустралије или Новог Зеланда
* имате право сталног боравка у Аустралији
* подносите молбу за стални боравак (под одређеним условима)
* имате дозволу за привремени боравак коју је издало надлежно министарство
* сте држављанин или носилац права на стални боравак острва Норфолк, Кокос (Килинг), Божићног острва или острва Лорд Хау.

На Medicare имате право и ако посећујете Аустралију из земље са којом постоји Узајамни споразум о здравственој заштити (под одређеним условима).

# Више информација

За више информација о томе како Medicare може да вам помогне, посетите medicare.gov.au/stronger (http://medicare.gov.au/stronger).